fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Vuorovaikutus verkossa: Ole läsnä, kuuntele – ja opi uutta aiheesta verkkokurssilla — Jyväskylän yliopiston avoin yliopisto
Kuinka kehittää verkko-opetusta yhä vuorovaikutuksellisemmaksi ja saavutettavammaksi? Ilmoittaudu Vuorovaikutuksellinen verkko-opetus -kurssille ja ota selvää. Kehitä verkkovuorovaikutustaitojasi ja verkkopedagogista osaamistasi!
Verkko-opiskelu ja verkko-opetuksen tarve on tullut jäädäkseen, samoin kuin vuorovaikutus verkon välityksellä. Opiskellaan niitä yhdessä!
Verkkovuorovaikutustaidot ovat nousseet yhä tärkeämmiksi työelämätaidoiksi. On todennäköistä, että verkko-opetus ja verkko-opiskelutaitojen tarve ovat tulleet jäädäkseen.
Näihin teemoihin pureutuu JYU avoimen Vuorovaikutuksellinen verkko-opetus -kurssi (5 op). Se antaa keinoja verkkovuorovaikutustaitojen kehittämiseen. Kurssin hinta on 75 euroa.
”Kurssilla tarkastellaan verkko-opetuksen vuorovaikutusta tutkivalla otteella erityisesti läsnäolon, luottamuksen ja kuuntelemisen näkökulmista. Kurssin aikana analysoidaan verkko-opetustoteutuksia sekä suunnitellaan vertaistuen ja ohjauksen avulla vuorovaikutteista ja saavutettavaa verkko-opetusta", kertovat yliopistonopettajat Heli Tyrväinen, Sanna Uotinen ja Leena Valkonen.
Katso tallenne: Vuorovaikutus verkossa on yhteinen vastuu
Sovella tuoretta tutkimustietoa käytäntöön
”Tutkiessamme verkko-opetuksen vuorovaikutusta vastaan tuli kiinnostavia kysymyksiä: millaista vuorovaikutusta verkossa voi olla, miten olla läsnä verkossa ja miten verkossa opiskeltaessa rakennetaan luottamusta, kuunnellaan tai tullaan kuulluksi? Vuorovaikutuksellinen verkko-opetus -kurssimme rakentuu näiden teemojen pohjalle”, pitkän kokemuksen verkko-opettajina omaavat Tyrväinen, Uotinen ja Valkonen kuvaavat. He ovat julkaisseet tutkimusartikkeleita verkko-opiskelun vuorovaikutuksesta.
Kurssi perustuu tutkimustietoon sekä oman verkko-opiskelukokemuksen kriittiseen reflektointiin. Sen aikana perehdyt vuorovaikutteisen verkko-opetuksen ja -ohjauksen keskeisiin käsitteisiin ja lähestymistapoihin. Opit hyödyntämään verkko-opetusta koskevaa tuoretta tutkimusta sekä arvioimaan, kehittämään ja suunnittelemaan omaa verkko-opetustasi vuorovaikutuksen näkökulmasta.
Kurssilla pääosassa eivät ole tekniikka tai työvälineet, vaan niiden avulla tapahtuva vuorovaikutus. Opinnot sisältävät itsenäistä työskentelyä ja vuorovaikutteista pienryhmätyöskentelyä verkko-oppimisympäristö Moodlessa.
Kurssi tarjoaa uutta osaamista ja vertaisoppimista
Opinnot sopivat tietotekniset perustaidot omaaville opettajille, kouluttajille, ohjaajille tai muille kasvatusalan ammattilaisille, jotka haluavat kehittää verkko-opetustaitojaan entistä vuorovaikutteisemmiksi. Jos tavoitteenasi on esimerkiksi suunnitella vuorovaikutteisempia oppimiskokemuksia ja kohtaamisia verkossa, tämä kurssi on juuri sinua varten!
”Pilottiryhmämme opiskelijat kuvasivat palautteessa kurssin antaneen välineitä omaan työhön ja lisänneen ymmärrystä verkko-opetuksen monipuolisuudesta. Saimme kiitosta myös kurssin kannustavasta ilmapiiristä ja mahdollisuudesta keskustella ja jakaa kokemuksia muiden opiskelijoiden kanssa”, Tyrväinen, Uotinen ja Valkonen kertovat.
Ilmoittaudu Vuorovaikutuksellinen verkko-opetus -kurssille
Kurssin tiedot JYU avoimen opinto-oppaassa
Kuunnella ja tulla kuulluksi kirjoitetussa verkkokeskustelussa: Lue kurssin opettajien ajatuksia verkkovuorovaikutuksesta Ruusupuiston Kärkiuutiset -julkaisusta
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Vuorovaikutus verkossa: Ole läsnä, kuuntele – ja opi uutta aiheesta verkkokurssilla
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice